  Туспуктэм: Руслан Нуриахметов Наталия Сильвестрова 31-тӥ толсуре Выль арез Ижысь Шор карлудын пумитаны луоз. Карын улӥсьёслы но куноослы Выль ар программа дасямын. Отчы артистъёс, творческой коллективъёс пыриськозы. Со сярысь кар администрацилэн пресс-службаез ивортӥз. Дед Мороз но Снегурочка выжыкалысь геройёсын ӵош капчи, ӟеч мылкыд кузьмалозы. Икарысь тодмо кырӟасьёс выль ар кырӟанъёсын шулдыртозы, эктонъя «Ижевск» муниципал ансамбль но кырӟанъя но эктонъя «Италмас» ансамбль ӝытэз яркыт карозы. Выль ар ужрадлы дасяськон дыръя бадӟым саклык эрикрадэз утёнлы висъяське, туэ кышкытлыктэмез радъян ужрадъёсты кужмоятозы. 31-тӥ толсуре ӝытазе Пушкинской урамез транспортлы ворсалозы. Шор карлудэ Свобода, Бородин нимо, Лихвинцев нимо, Наговицын нимо, Пушкинской урамъёс палтӥ машинаен пыронъёс озьы ик пытсамын луозы. Выль ар уе Шор карлудэ металлодетектор пыр гинэ пырыны луоз. Со сяна, урамъёстӥ полици патруль ветлоз, эрикрадэз утёнэ вань дежурной службаос кыскемын луозы. Утён ужрадъёс шутэтскон нуналъёсы но ортчозы. Тегъёс: Удмуртия Ижкар Выльар праздникъёс кышкыттэмлык  